“Baholash faoliyati to‘g‘risidagi ma’lumotlar shakli va ularni to‘ldirish bo‘yicha Qoidalarni tasdiqlash haqida”gi qarorga o‘zgartirishlar kiritish to‘g‘risida

O‘zbekiston Respublikasi Prezidentining 2012-yil 13-noyabrdagi PF-4483-son “O‘zbekiston Respublikasining Xususiylashtirish, monopoliyadan chiqarish va raqobatni rivojlantirish davlat qo‘mitasini tashkil etish to‘g‘risida”gi Farmoni (O‘zbekiston Respublikasi qonun hujjatlari to‘plami, 2012-y., 46-47-son, 521-modda), O‘zbekiston Respublikasi Prezidentining 2008-yil 24-apreldagi PQ-843-son “Baholovchi tashkilotlar faoliyatini yanada takomillashtirish va ko‘rsatilayotgan xizmatlar sifati uchun ularning mas’uliyatini oshirish to‘g‘risida”gi qarori (O‘zbekiston Respublikasi qonun hujjatlari to‘plami, 2008-y., 18-son, 145-modda) va O‘zbekiston Respublikasi Vazirlar Mahkamasining 2012-yil 30-dekabrdagi 374-son “O‘zbekiston Respublikasining Xususiylashtirish, monopoliyadan chiqarish va raqobatni rivojlantirish davlat qo‘mitasi faoliyatini tashkil etish chora-tadbirlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2013-y., 2-son, 19-modda) muvofiq O‘zbekiston Respublikasining Xususiylashtirish, monopoliyadan chiqarish va raqobatni rivojlantirish davlat qo‘mitasi qaror qiladi:
 1. O‘zbekiston Respublikasi Davlat mulkini boshqarish davlat qo‘mitasining 2008-yil 15-avgustdagi 01/19-18/12-sonli “Baholash faoliyati to‘g‘risidagi ma’lumotlar shakli va ularni to‘ldirish bo‘yicha qoidalarni tasdiqlash haqida”gi qaroriga (ro‘yxat raqami 1860, 2008-yil 24-sentabr) (O‘zbekiston Respublikasi qonun hujjatlari to‘plami, 2008-y., 39-son, 401-modda) ilovaga muvofiq o‘zgartirishlar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. Muqaddimada “O‘zbekiston Respublikasi Davlat mulkini boshqarish davlat qo‘mitasi” degan so‘zlar “O‘zbekiston Respublikasining Xususiylashtirish, monopoliyadan chiqarish va raqobatni rivojlantirish davlat qo‘mitasi” degan so‘zlar bilan almashtirilsin. 
 2. Qarorning 2-ilovasi 2-bandi quyidagi tahrirda bayon etilsin:
 “2. Ma’lumotlar pochta yoki Internet tarmog‘i orqali 31-dekabr holatiga ko‘ra keyingi yilning 20-yanvaridan kechiktirmasdan O‘zbekiston Respublikasi Davlat raqobat qo‘mitasiga taqdim etiladi. III va IV-boblarning ko‘rsatkichlari 31-dekabr holatiga yil boshidan buyon jamlangan holda to‘ldiriladi.”.